Joriy yilning 19 sentabr kuni tungi soat 1:05 da Samarqand viloyati Narpay tumani Mirbozor qo‘rg‘oni hududidan o‘tuvchi M-37 xalqaro avtomagistral yo‘lining 107-kilometrida harakatlanib ketayotgan fuqaro I.Jabborov boshqaruvidagi «Mercedens-Bens» yuk mashinasida yong‘in kelib chiqqan. Samarqand viloyati Yong‘in xavfsizligi boshqarmasi ma’lumotiga ko‘ra, yong‘in natijasida avtoulov yukxonasidagi 20 toy paxta yonib ketgan. Tuman yong‘in xavfsizligi bo‘linmasi voqea joyiga tungi soat 01:13da yetib borgan. Yong‘in tungi soat 01:50da to‘liq bartaraf etilgan. Ayni vaqtda ushbu yong‘in sabablarini aniqlash ishlari olib borilmoqda.